**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 23982**

**Λιβαδειά 4/12/2020**

**ΑΠΟΣΠΑΣΜΑ**

Από το πρακτικό της αριθμ.2020-21ης Τακτικής Συνεδρίασης –

ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **192**

**ΘΕΜΑ: Γνωμοδότηση επί της Μελέτης Περιβαλλοντικών Επιπτώσεων (ΜΠΕ) του έργου “Γραμμή μεταφοράς ηλεκτρικής ενέργειας 400 KV για τη σύνδεση του Κ.Υ.Τ. Αγίου Νικολάου με το Κ.Υ.Τ. Διστόμου” στους Δήμους Λεβαδέων και Διστόμου – Αράχωβας – Αντίκυρας του Ν. Βοιωτίας.**

Στη Λιβαδειά σήμερα την 30η Νοεμβρίου 2020, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη**   κατ ΄εφαρμογή  **τ**ης παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».** και ύστερα από την από  **23424/26-11-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 22 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλος Ευάγγελος |
|  | Μητάς Αλέξανδρος | 2 | Φορτώσης  Αθανάσιος |
|  | Τσεσμετζής Εμμανουήλ | 3 | Παπαϊωάννου Λουκάς |
|  | Δήμου Ιωάννης | 4 | Γερονικολού Λαμπρινή |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Αλεξίου Λουκάς |
|  | Νταντούμη Ιωάννα | 7 | Πλιακοστάμος Κων/νος |
|  | Καράβα Χρυσοβαλάντου Βασιλική (Βάλια) | 8 | Χέβα Αθανασία(Νάνσυ) |
|  | Μερτζάνης Κων/νος | 9 | Σπυρόπουλος Δημοσθένης |
|  | Γιαννακόπουλος Βρασίδας | 10 | Τουμαράς Βασίλειος |
|  | Σαγιάννης Μιχαήλ | 11 | Κατής Χαράλαμπος |
|  | Πούλου Γιώτα |  |  |
|  | Γαλανός Κων/νος |  | Δεν παρέστησαν αν |
|  | Τόλιας Δημήτριος |  | και κλήθηκαν νόμιμα |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Τσιφής Δημήτριος |  |  |
|  | Καραμάνης Δημήτριος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Παρόντες στη συνεδρίαση ήταν και οι προσκληθέντες Πρόεδροι των Κοινοτήτων 1) Αγίας Τριάδας κ. Νικολάου Περικλής, 2) Αγίου Γεωργίου κ. Μίχος Αθανάσιος 3)Θουρίου κ. Γκικόπουλος Νικόλαος 4) Βασιλικών κα. Ζαχαράκου Αικατερίνη

Εισηγούμενος το 6Ο θέμα της ημερήσιας διάταξης, (8ο της υπ αριθμ **23424/26-11-2020** πρόσκλησης), ο Πρόεδρος έθεσε υπόψη των μελών του Δημοτικού Συμβουλίου την υπ αριθμ. 26/2020 Απόφαση της Επιτροπής Ποιότητας Ζωής , σύμφωνα με την οποία εισηγείται ΘΕΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (Μ.Π.Ε.) του έργου “Γραμμή μεταφοράς ηλεκτρικής ενέργειας 400 KV για τη σύνδεση του Κ.Υ.Τ. Αγίου Νικολάου με το Κ.Υ.Τ. Διστόμου” στους Δήμους Λεβαδέων και Διστόμου – Αράχωβας – Αντίκυρας του Ν. Βοιωτίας .

Λαμβάνοντας το λόγο ο κ. Δήμαρχος είπε ότι αν κι έχω δέσμευση να ακολουθώ τη βούληση της τοπικής κοινωνίας μιλάμε για μία όχι απ’ αρχής Μελέτη Περιβαλλοντικών Επιπτώσεων αλλά μια ήπια τροποποίηση. Διάβασα αρκετές φορές την απόφαση της κοινότητας του Κυριακίου η οποία γνωμοδοτεί αρνητικά στο πλαίσιο της μη ενημέρωσης. Μίλησα όμως, η αλήθεια είναι μετά την Επιτροπή Ποιότητας Ζωής, και απηύθυνα μάλιστα και ευθύνες στον επενδυτή γιατί δεν ενημέρωσε την κοινότητα και γιατί εφόσον παλαιότερα το έκανε δεν το έκανε. Μου απάντησαν ότι ενημερώθηκε ο πρόεδρος της κοινότητας τρεις μέρες πριν από την κοινότητα κάτι που δεν το ήξερα αλλά να το αναφέρω γιατί με σθένος μου το είπε η εταιρεία και οφείλω να το πω. Εδώ λοιπόν εισηγείται θετικά η Ποιότητα Ζωής γι’ αυτή την ήπια προσαρμογή θα το έλεγα καλύτερα, αυτό μου έδωσε να καταλάβω η Protergia, είναι μία ήπια προσαρμογή της μελέτης που ήδη έχει αποφασιστεί, δεν είναι μια μελέτη απαρχής γι’ αυτό και είμαστε θετικοί. Θεωρούμε ότι πρέπει να συμβεί αυτό, αυτή η επένδυση υπάρχει ήδη της Protergia, θα πρέπει να βρει τρόπο να διανείμει το ρεύμα και όλα αυτά, γι’ αυτό και είμαστε θετικοί.Είναι κάτι που ήδη είναι αποφασισμένο αυτή η Μελέτη Περιβαλλοντικών Επιπτώσεων, ήδη έχει ξεκινήσει απλά γίνεται μία διαφοροποίηση στους πυλώνες αν θα είναι 17 ή αν θα είναι 20 καθαρά για θέμα χωροταξικό εκεί, δεν είναι κάτι διαφορετικό, δεν ξεκινάει σήμερα αυτή η Μελέτη Περιβαλλοντικών Επιπτώσεων, απλά επανέρχεται ως μία διαφοροποίηση, γι’ αυτό και είμαστε θετικοί στην εισήγηση.

Ακολούθως το λόγο πήρε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ ΛΙΒΑΔΕΙΑΣ» κ. ΚΟΤΣΙΚΩΝΑΣ ο οποίος είπε ότι στην συγκεκριμένη περίπτωση την αρχική μελέτη για το συγκεκριμένο έργο έχει περάσει από κάπου, έχει ψηφιστεί, εμείς δεν το έχουμε ψηφίσει πάντως, πάντα αρνητικοί ήμασταν. Παρότι δίνει αυτή τη διευκρίνηση ο Δήμαρχος ότι είναι μια τροποποίηση, μικρή τροποποίηση στη μελέτη για τον αριθμό των πυλώνων και τα λοιπά, μόνο αυτό. Προφανώς εμείς που απ’ την αρχή ήμασταν αρνητικοί στο έργο και για την συγκεκριμένη μελέτη δεν μπορούμε να την στηρίξουμε, θα συνεχίσουμε να ‘μαστε αρνητικοί και επειδή όπως είπα από θέσεις και στάση αρχής δεν μπορούμε σε καμία περίπτωση να διευκολύνουμε, αντίθετα αν μπορούμε να βάλουμε εμπόδια ακόμα και με την ψήφο μας, ακόμα και με μια αρνητική απόφαση γνωμοδοτική του Συμβουλίου, αυτό θέλουμε να κάνουμε. Να βάλουμε εμπόδια δηλαδή στο να υλοποιηθούν τα έργα αυτά ή στο να διευκολύνουμε μια τέτοια εγκατάσταση, ένα τέτοιο έργο που αφού συμφωνούμε όλοι ότι η επιβάρυνση -σ’ αυτό τουλάχιστον συμφωνούμε όλοι τώρα- ότι η επιβάρυνση που δέχεται η περιοχή μας είναι τεράστια, είναι δυσανάλογη. Με βάση ακόμα και την αρχή της αναλογικότητας είναι εντελώς δυσανάλογη η επιβάρυνση που δεχόμαστε. Άρα έχουμε κάθε δικαίωμα να θέσουμε εμπόδια μέσα στις δυνατότητες αυτές που εμείς αναγνωρίζουμε για τον εαυτό μας, θεωρούμε ότι έχουμε αυτό το δικαίωμα είναι και με την ψήφο μας και με τη στάση μας να μην επιτρέψουμε η εγκατάσταση αυτή ουσιαστικά να έχει αποτελέσματα. Έτσι; Αυτό είναι το νόημα της ψήφου και θεωρούμε ότι αυτό θα πρέπει να κάνουμε σαν Συμβούλιο συνολικά όχι μόνο εμείς δηλαδή της Λαϊκής Συσπείρωσης συνολικά όλο το Συμβούλιο αφού, ξαναλέω, συμφωνήσαμε όλοι για την συνολική επιβάρυνση της περιοχής μας.

Απαντώντας ο κ. Δήμαρχος τόνισε ότι είναι μια υφιστάμενη και περιβαλλοντικά υπάρχουσα γραμμή, απλά έρχονται στα τελευταία 3.000 μέτρα και κάνουν μια διαφοροποίηση, δηλαδή υφίσταται όλο αυτό το πράγμα απλά απ’ τα 10.460 μέτρα τα τελευταία, γράφει εδώ 3.800, διαφοροποιούν τα τελευταία μέτρα της γραμμής. Και αρνητικά να είμαστε εμείς και αρνητισμό να έχουμε, αυτή η γραμμή θα υπάρξει απλά δεν θα υπάρχει αυτή η τροποποίηση των τελευταίων μέτρων. Αυτό το λέω για να δικαιολογήσω και το γιατί εισηγούμαστε υπέρ, ενάντια στη θέληση της τοπικής κοινωνίας.

Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3) Δήμου Ιωάν.4) Αποστόλου Ιωάν.5) Σάκκος Μάριος 6)Νταντούμη Ιωάν. 7) Καράβα Βάλια 8) Μερτζάνης Κων.9) Γιαννακόπουλος Βρ.10) Σαγιάννης Μιχ. 11) Τσεσμετζής Εμμανουήλ 12) Καραμάνης Δημ 13) Πούλου Γιώτα 14) Τόλιας Δημήτριος 15) Γαλανός Κων/νος 16) Καπλάνης Κων/νος, 17) Καραλής Χρήστος.18) Τζουβάρας Νικόλαος

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος. 3) Μπράλιος Νικόλαος 4) Τσιφής Δημήτριος

Το Δημοτικό Συμβούλιο μετά από διαλογική συζήτηση και λαμβάνοντας υπόψη του:

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Την παρ 3 της υπ αριθμ. ΔΙΔΑΔ/Φ69/133/Οικ.20764/7-11-2020 εγκυκλίου του Υπουργείου Εσωτερικών (ΑΔΑ:Ψ48Γ46ΜΤΛ6-ΛΣΡ) « **Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού».**
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την από 5-11-2020 Περιληπτική Εκθεση επί της Μ.Π.Ε του Προϊσταμένου της Δ/νσης Περιβάλλοντος Καθ/τας & Πρασίνου
* την υπ αριθμ. 26/2020 Απόφαση της Επιτροπής Ποιότητας που είχε διανεμηθεί.
* Την υπ αριθμ 21/2020 Απόφαση -Γνωμοδότηση του Συμβουλίου της Κοινότητας Κορώνειας
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Γνωμοδοτεί θετικά επί της Μελέτης Περιβαλλοντικών Επιπτώσεων (Μ.Π.Ε.) με θέμα: “ **«Μελέτη Περιβαλλοντικών Επιπτώσεων (ΜΠΕ) του έργου “Γραμμή μεταφοράς ηλεκτρικής ενέργειας 400 KV για τη σύνδεση του Κ.Υ.Τ. Αγίου Νικολάου με το Κ.Υ.Τ. Διστόμου” στους Δήμους Λεβαδέων και Διστόμου – Αράχωβας – Αντίκυρας του Ν. Βοιωτίας»** , Περιφερειακής Ενότητας Βοιωτίας

Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας 2) Αρκουμάνης Πέτρος. 3) Μπράλιος Νικόλαος 4) Τσιφής Δημήτριος

**Η απόφαση πήρε τον αριθμό 192**

**Ο Πρόεδρος του Δ.Σ.**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα |  |
| 7 | Καράβα Χρυσοβαλάντου Βασιλική (Βάλια) |  |
| 8 | Μερτζάνης Κων/νος |  |
| 9 | Γιαννακόπουλος Βρασίδας |  |
| 10 | Σαγιάννης Μιχαήλ |  |
| 11 | Πούλου Γιώτα |  |
| 12 | Γαλανός Κων/νος |  |
| 13 | Τόλιας Δημήτριος |  |
| 14 | Καπλάνης Κων/νος |  |
| 15 | Τζουβάρας Νικόλαος |  |
| 16 | Καράλης Χρήστος |  |
| 17 | Κοτσικώνας Επαμεινώνδας |  |
| 18 | Αρκουμάνης πέτρος |  |
| 19 | Μπράλιος Νικόλαος |  |
| 20 | Τσιφής Δημήτριος |  |
| 21 | Καραμάνης Δημήτριος |  |